Source: https://www.epi.sk/zz/1962-123
Timestamp: 2020-02-23 04:20:42+00:00

Document:
123/1962 Zb. Zákon, ktorým sa mení a doplňuje zákon o pôdohospodárskej dani | Aktuálne znenie
Hľadaj v 123/1962 ×
123/1962 Zb.
Zákon č. 123/1962 Zb.Zákon, ktorým sa mení a doplňuje zákon o pôdohospodárskej dani
Čiastka 68/1962
Platnosť od 28.12.1962 do31.12.1966
Zrušený 112/1966 Zb. (nepriamo)
z 19. decembra 1962,
ktorým sa mení a doplňuje zákon o pôdohospodárskej dani
Zákon č. 50/1959 Zb. o pôdohospodárskej dani sa mení a doplňuje takto:
„Od dane sú oslobodení členovia jednotných roľníckych družstiev, a to tak z príjmov, ktoré dostávajú od družstva v peniazoch alebo naturáliách ako odmenu za prácu, prípadne ako splátky investičných pôžičiek, ako aj z príjmov dosiahnutých zo záhumienkového hospodárstva, s výnimkou príjmov z pestovania viniča.“
2. § 7 ods. 1 znie:
„(1) Dani podrobeným príjmom sú skutočne dosiahnuté celkové hrubé peňažné tržby z rastlinnej a živočíšnej výroby, z pomocných hospodárskych odvetví a pridruženej výroby, príjmy za práce a služby, tržby za poľnohospodárske výrobky dodané členmi jednotných roľníckych družstiev na splnenie nákupných úloh družstva a hodnota naturálií rozdeľovaných na pracovné jednotky. Od dani podrobených príjmov sa odčítajú sumy pridelené nedeliteľnému fondu na rozšírenú reprodukciu a na splátky investičných pôžičiek členov a hodnota úspor na stavbách vykonávaných svojpomocou.“
3. § 8 znie:
„(1) Sadzba dane je v oblasti
ktorý nedodajú za ustanovené nákupné ceny do centrálnych fondov alebo ktorý rozdelia, prípadne predajú svojim členom ako naturálne odmeny nad množstvo určené vlastnými stanovami, prípadne celoročným výrobným a finančným plánom schváleným okresným národným výborom." 1)
4. § 9 ods. 1 znie:
„(1) Daň vyrubenú podľa § 8 zníži miestny národný výbor družstvám, ktoré z vlastných prostriedkov pridelia nedeliteľnému fondu na rozšírenú reprodukciu a na splátky investičných pôžičiek členov sumu prevyšujúcu hranicu určenú Ministerstvom financií a Ministerstvom poľnohospodárstva, lesného a vodného hospodárstva, a to o 10 - 50 % súm pridelených nedeliteľnému fondu nad určenú hranicu.“
5. § 10 ods. 1 a 4 znie:
„(1) Jednotné roľnícke družstvo je povinné platiť preddavky na daň za bežný rok, a to z predbežnej ročnej povinnosti 20 % vždy najneskoršie do 31. marca, 30 % do 31. júla, 20 % do 30. septembra a 30 % do 30. novembra bežného roku.
(4) Zvýšenie dane podľa § 8 ods. 4, pokiaľ pripadá na uplynulé splátky dane, je splatné do 15 dní po doručení platobného výmeru. Zostávajúce sumy sú splatné v pravidelných splátkach dane. Zvýšenie dane podľa § 20 ods. 3 je splatné do 15 dní po doručení platobného výmeru.“
6. § 15 ods. 2 až 4 znie:
„(2) Daňovníkom vykonávajúcim pôdohospodársku výrobu na výmere väčšej ako 20 árov, u ktorých ich príjmy alebo príjmy ich manželov alebo druhov (manželiek alebo družiek) z pracovného pomeru alebo zo súkromnej zárobkovej činnosti a pod. prevyšujú príjmy z pôdohospodárskej výroby, zvýši národný výbor vyrubenú daň až o 100%, spravidla najmenej o 100 Kčs.
(4) Daň sa nevyrubí, ak je po zvýšení alebo znížení menej ako 20 Kčs.“
7. § 17 znie:
„Daneprosté minimum
Daňovníkom, ktorí sú odkázaní svojou výživou a výživou svojej rodiny výhradne na príjem z pôdohospodárskej výroby, daň sa nevyrubí, ak tieto príjmy neprevyšujú 3 000 Kčs ročne.“
8. § 19 ods. 1 a 3 znie:
„(1) Daňovníci sú povinní si daň vypočítať sami a zaplatiť ju príslušnému národnému výboru v splátkach, a to 20 % dane vždy najneskoršie do 31. marca, 30 % do 31. júla, 20 % do 30. septembra a 30 % do 30. novembra bežného roka.
(3) Zvýšenie dane podľa § 20 ods. 3 je splatné do 45 dní odo dňa vyloženia predpisného zoznamu, prípadne do 15 dní odo dňa doručenia platobného výmeru. Rozdiel vo vyrubenej dani pripadajúci na zvýšenie základu dane podľa § 14 a zvýšenie dane podľa § 15 ods. 2 a 3, pokiaľ pripadá na uplynulé splátky dane, je splatný do 45 dní odo dňa vyloženia predpisného zoznamu, prípadne do 15 dní odo dňa doručenia platobného výmeru. Zostávajúce sumy sú splatné v pravidelných splátkach dane.“
9. § 20 ods. 2 a 3 znie:
"(2) Zoznanie k dani nemusia podať daňovníci, u ktorých nedošlo k zmenám v okolnostiach rozhodujúcich pre vyrubenie dane a ktorí túto skutočnosť oznámia v lehote uvedenej v odseku 1 národnému výboru.
(3) Ak daňovník nepodá zoznanie alebo oznámenie včas, môže sa mu daň podľa § 15 ods. 1 zvýšiť až o 10 %."
Tento zákon nadobúda účinnosť dňom vyhlásenia a platí pre vyrubenie pôdohospodárskej dane začínajúc rokom 1963.

References: § 7
 § 8
 § 9
 § 8
 § 10
 § 8
 § 20
 § 15
 § 17
 § 19
 § 20
 § 14
 § 15
 § 20
 § 15